Publicació de continguts al Dipòsit Digital de la : guia ràpida. Curs 2018-19
Author: CRAI Unitat de Recerca
Keywords: formació d'usuaris, Universitat de Barcelona, CRAI

Identificadors
DOI® (Digital Object Identifier) és un sistema d’identificació i intercanvi de propietat intel·lectual en l’entorn digital. És un identificador persistent i unívoc d’objectes digitals (articles, llibres, capítols de llibres, imatges, productes multimèdia, etc.), i un sistema que processa aquest identificador a Internet per oferir serveis digitals.
El registre i la tramitació dels DOI a la Universitat de Barcelona es gestionen des del Servei de Publicacions de la UB. Actualment s’assignen DOI a determinades publicacions científiques de la Universitat de Barcelona i excepcionalment a altres materials digitals. Per informar-vos-en amb més detalls, contacteu amb aquest Servei.
Handle és un sistema d’identificació d’objectes digitals. Mitjançant l’ús d’aquest identificador és possible assignar als documents electrònics una adreça permanent a Internet que els identifica amb independència del nom del servidor on estiguin dipositats.
El DOI és una variant del sistema Handle, destinat a facilitar les transaccions comercials amb documents electrònics.
El Handle és el sistema que utilitzen la majoria de repositoris, com ara el Dipòsit Digital de la UB, per identificar els documents publicats. Per exemple, http://diposit.ub.edu/dspace/handle/2445/27709.
Per ampliar aquesta informació es pot consultar la pàgina Handle System.
Més informació
Podeu ampliar la informació d’aquest tríptic a la pàgina següent:
http://crai.ub.edu/ca/que-ofereix-el-crai/publicar-repositoris-ub/instruccions

Edifici Biblioteca, planta baixa Baldiri Reixac, 2. 08028 Barcelona
934 035 377 / 934 039 098
odc@ub.edu
Horari: de dilluns a divendres,
de 9 a 16 h

© CRAI, curs 2018-19

Publicació de continguts al Dipòsit Digital de la
Universitat
de Barcelona

Com publicar al Dipòsit Digital
de la Universitat de Barcelona
El Dipòsit Digital de la Universitat de Barcelona és el repositori institucional que recull la producció derivada de l’activitat docent, investigadora i institucional de la comunitat universitària. L’accés als continguts és públic i, sempre que es pot, en accés obert.
El Dipòsit Digital està constituït per un conjunt de comunitats amb diferents condicions per publicar-hi. El requisit indispensable per poder publicar en aquest repositori és formar part d’algun col·lectiu de la Universitat (professorat, alumnat o personal d’administració i serveis).
Recordeu que, prèviament a la difusió de la vostra producció científica i acadèmica, és important assessorar-se sobre la gestió de drets d’autoria, la llei de propietat intel·lectual i l’accés obert.
Materials docents
Els membres del professorat poden publicar directament a la col·lecció OMADO de la comunitat de docència si s’autentiquen amb l’identificador UB. Aquesta col·lecció recull qualsevol material docent: presentacions, apunts, vídeos, etc.
Tots els materials de la col·lecció OMADO estan subjectes a una llicència de Creative Commons que l’autor/a ha d’escollir quan finalitza el lliurament del material.
La comunitat de docència també inclou les col·leccions RIDOC i INNOVADOC, que contenen recursos d’informació per a la docència i materials d’innovació docent. Per publicar a INNOVADOC cal contactar amb els responsables del repositori (dipositdigital@ub.edu) o amb el programa RIMDA de la Universitat de Barcelona (http://www.ub.edu/rimda).
Tota la comunitat de docència es recol·lecta a MDX (materials de docents en xarxa), el repositori consorciat del CSUC, que es pot consultar a https://www.mdx.cat/

Materials de recerca
La comunitat de recerca inclou tots els departaments actius de la Universitat de Barcelona, els instituts de recerca propis, alguns grups de recerca i centres de recerca participats per la universitat. Totes aquestes col·leccions contenen articles publicats en revistes científiques i també poden tenir altres resultats derivats de l’activitat investigadora, com ara informes, documents de treball, comunicacions de congressos, capítols i llibres, programari i dades. Tota la comunitat de recerca es recol·lecta a RECERCAT: repositori consorciat del CSUC, que es pot consultar a (https://recercat.cat/)
Publicacions científiques
Per poder publicar al Dipòsit Digital documents ja difosos en altres publicacions cal conèixer la política de l’editor, ja que depèn de la cessió de drets que s’hagi efectuat a l’hora de publicar-hi. Actualment la majoria de revistes permeten als autors la publicació dels seus articles, però a vegades s’estableixen alguns períodes d’exclusivitat (embarga-ment), o només es permet la publicació d’una versió pròpia revisada, no de la versió publicada.
La publicació al Dipòsit d’articles de revistes científiques es fa a través de l’aplicació Currícul@ del GREC, on cada registre mostra la versió permesa per l’editor perquè pugui ser difosa en el repositori: versió de l’autor/a o versió final publicada. En el cas que calgui aplicar un període d’embargament, el sistema ja ho fa automàticament.
Cal recordar que la Universitat de Barcelona té una política d’accés obert per la qual els investigadors han de dipositar qualsevol publicació científica.
En el cas d’altres publicacions com ara llibres, documents de treball o actes de congressos, cal contactar amb els responsables del repositori.
A la col·lecció de recerca trobem materials amb accés públic i també materials embargats, amb una indicació de la data a partir de la qual es podrà accedir al text complet.

Programari i dades
El Dipòsit Digital també inclou una comunitat per al programari i una altra per a dades. En el cas que el programari o les dades siguin derivats de l’activitat investigadora també apareixen en la corresponent col·lecció de la comunitat de recerca. Per publicar en aquestes dues comunitats cal posar-se en contacte amb els responsables del repositori i tenir en compte que per defecte es publica en accés obert associant-hi la llicència corresponent. En el cas que el programari estigui subjecte a una possible comercialització, cal contactar amb l’equip de Valorització i Llicències de la Fundació Bosch i Gimpera (idea@fbg.ub.edu). En aquest darrer cas, el programari s’acostuma a embargar per un període de cinc anys.
Tesis doctorals
Les tesis doctorals llegides a la Universitat de Barcelona es publiquen en format digital al Dipòsit Digital i a TDX, repositori cooperatiu de les universitats catalanes. Des de febrer de 2012, totes les tesis doctorals han d’estar disponibles al repositori d’acord amb el Reial decret RD 99/2011. La publicació de les tesis doctorals es tramita a les secretaries dels centres.
En el cas de tesis llegides abans de febrer de 2012 podeu contactar amb la vostra biblioteca o amb la Unitat de Recerca del CRAI (tdx@ub.edu). També és possible digitalitzar tesis que només es troben en paper.
Treballs de l’alumnat
Els estudiants de grau i de màster de la UB tenen l’opció de publicar el seu treball final d’estudis a la col·lecció corresponent del Dipòsit, sempre que hagin estat validats per un responsable acadèmic.